Napirend előtt:….szám

**E L Ő T E R J E S Z T É S**

**A Képviselő-testület 2023. március 30-i rendes ülésére**

**Tárgy:** Beszámoló a Képviselő-testület lejárt határidejű határozatainak végrehajtásáról

Készítette: ……………………………………..

dr. Silye Tamás

jegyzői igazgató

Egyeztetve: …………………………………….

dr. Varga Előd Bendegúz

alpolgármester

Látta: ……………………………………..

dr. Szalai Tibor

jegyző

A napirend tárgyalása zárt ülést nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

**Budapest Főváros II. ker. Önkormányzat  
193/2022.(V.31.) képviselő-testületi határozata**

A Képviselő-testület felkéri a Polgármestert, hogy a Hűvösvölgyi Gesztenyéskert Óvoda 1021 Budapest, Hűvösvölgyi út 133. sz. alatti megüresedő ingatlanának ágazaton belüli hasznosítására készítsen javaslatot és azt terjessze a Képviselő-testület elé.

**Felelős:** polgármester

**Határidő:** 2022. november 30.

(18 képviselő van jelen, 18 igen, egyhangú)

**A 193. számú határozat végrehajtását végzi**: Intézményirányítási Osztály vezetője

**Végrehajtás:** A határozat végrehajtását a Képviselő-testület december 15-ei ülésére terjesztettük elő. Ekkor a Képviselő-testület úgy döntött, hogy Budapest Főváros II. Kerületi Önkormányzat tulajdonát képező 1021 Budapest, Hűvösvölgyi út 133. szám alatti ingatlanát oktatási-nevelési ágazaton belüli célra, bérbeadás útján hasznosítja. A hasznosításra a Polgármesteri Hivatal érintett szakterületei által kidolgozott kritériumrendszer alapján pályázatot ír ki. A pályázatot a Képviselő-testület 2023. február 28-án elfogadta és a megjelentetése 2023. március 3-án megtörtént, a benyújtási határidő 2023. március 31.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
303/2022.(IX.29.) képviselő-testületi határozata**

A Képviselő-testület felkéri a polgármestert - legkésőbb a 2023. évi költségvetés elfogadásáig - a kerületi nyugdíjasok részére Szt. Lukács Gyógyfürdő és Uszoda kedvezményes igénybevételéről szóló, a Budapesti Gyógyfürdői és Hévizei Zártkörűen Működő Részvénytársasággal kötött együttműködési keret megállapodás felülvizsgálatra.

**Felelős:** polgármester

**Határidő:** legkésőbb 2023. évi költségvetés elfogadásának dátuma

(17 képviselő van jelen, 17 igen, egyhangú)

**A határozat végrehajtását végzi:** Alpolgármesteri referens

**Végrehajtás:** A Képviselő-testület 2023. február 28-i ülésére „*A Képviselő-testület 303/2022.(IX.29.) határozata alapján javaslat a Budapest Gyógyfürdői és Hévizei Zártkörűen Működő Részvénytársasággal kötött együttműködési keretszerződés felülvizsgálatára”* címmel előterjesztés beterjesztésre került, a felülvizsgálat megtörtént.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
304/2022.(IX.29.) képviselő-testületi határozata**

A Képviselő-testület felhatalmazza a Polgármestert a Budapest II. kerület Széll Kálmán tér, Dékán utca - Szilágyi E. fasor közötti szakaszán működő vendéglátóhelyek üzemeltetői által tett hozzájárulások elfogadásához szükséges megállapodások előkészítésére és aláírására.

**Felelős:** Polgármester

**Határidő:** 90 nap

(18 képviselő van jelen, 18 igen, egyhangú)

**A határozat végrehajtását végzi**: Polgármesteri koordinátor

**Végrehajtás:** A szerződések aláírása határidőben megtörtént.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
320/2022.(IX.29.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat csatlakozik a Polgármesterek Európai Szövetségéhez, elfogadja a Polgármesterek Európai Szövetsége kötelezettségvállalási dokumentumában foglaltakat, egyúttal felhatalmazza a Polgármestert annak aláírására.

**Felelős:** Polgármester

**Határidő:** 60 nap

(17 képviselő van jelen, 17 igen, egyhangú)

**A határozat végrehajtását végzi**: Polgármesteri koordinátor

**Végrehajtás:** A csatlakozási nyilatkozat aláírása és beküldése a SECAP vállalásaival való egyeztetés miatt csúszik.

**Kérjük a határozat végrehajtását 2023. május 1-jéig meghosszabbítani.**

**Budapest Főváros II. ker. Önkormányzat  
392/2022.(XI.24.) képviselő-testületi határozata**

A Képviselő-testület úgy dönt, hogy az egészségügyi alapellátások körzeteiről szóló mindenkor hatályos önkormányzati rendelet háziorvosi ellátási körzetekre vonatkozó mellékletében meghatározott 25-ös számú felnőtteket ellátó háziorvosi körzet ellátására a **„MEDIÁTER” Kereskedelmi és Szolgáltató Korlátolt Felelősségű Társasággal** (székhely: 1016 Budapest, Mészáros u. 18., cégjegyzékszám: **01-09-907471**, adószáma: 13044732-2-41, képviseletében eljár: Dr. Terebessy András) - a későbbiekben a szükséges adatokkal kiegészített - a határozat mellékletében foglalt **előszerződést** köt az Országos Kórházi Főigazgatóság Alapellátásfejlesztési Igazgatóság támogató véleményének megérkezését követően.

**Felelős:** polgármester

**Határidő**: 2023. február 28.

(18 képviselő van jelen, 18 igen, egyhangú)

**Budapest Főváros II. ker. Önkormányzat  
393/2022.(XI.24.) képviselő-testületi határozata**

A Képviselő-testület úgy dönt, hogy az egészségügyi alapellátások körzeteiről szóló mindenkor hatályos önkormányzati rendelet felnőtt háziorvosi ellátási körzetekre vonatkozó mellékletében meghatározott 25-ös számú, felnőtteket ellátó háziorvosi körzet ellátására a **„MEDIÁTER” Kereskedelmi és Szolgáltató Korlátolt Felelősségű Társasággal** (székhely: 1016 Budapest, Mészáros u. 18., cégjegyzékszám: **01-09-907471**, adószáma: 13044732-2-41, képviseletében eljár: Dr. Terebessy András) **2023. március 1. napjától 2029. február 28. napjáig** határozott időtartamra praxisjog alapján végzett háziorvosi tevékenységre - a határozat mellékletében foglalt, a későbbiekben a szükséges technikai pontosításokkal kiegészített - feladat-ellátási szerződést megköti az Országos Kórházi Főigazgatóság Alapellátásfejlesztési Igazgatóság támogató véleményének megérkezését követően.

A Képviselő-testület felkéri a polgármestert a szükséges technikai pontosításokkal kiegészített feladat-ellátási szerződés aláírására.

**Felelős:** polgármester

**Határidő:** 2023. február 28.

(18 képviselő van jelen, 18 igen, egyhangú)

**A 392-393. számú határozatok végrehajtását végzi**: Intézményirányítási Osztály vezetője

**Végrehajtás:** A 25-ös számú felnőtteket ellátó háziorvosi körzet ellátására a „MEDIÁTER” Kereskedelmi és Szolgáltató Korlátolt Felelősségű Társasággal az előszerződés aláírása 2022. december 19-én, a feladat-ellátási szerződés aláírása pedig 2023. február 3-án megtörtént.

**Kérjük a határozatok végrehajtásáról szóló beszámoló elfogadását.**

**Budapest Főváros II. ker. Önkormányzat  
394/2022.(XI.24.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat a lakásbérleti szerződés megkötésétől **2023. szeptember 30. napjáig** tartó határozott időre **bérbe adja Táborosi Orsolya részére** a Budapest II. kerület 14799/0/A/17 helyrajzi szám alatt nyilvántartott, Budapest II. kerület **Lajos u. 18-20. I. 13.** szám alatti, 1 szobás, 26 m2 alapterületű **lakást.**

A lakásbérleti szerződés megkötésének feltétele, hogy Táborosi Orsolya csatolja a bérleti szerződés időtartamára kötött lakás-előtakarékossági szerződést.

A lakásbérleti szerződés megkötése esetén a bérlő az állami támogatással megvalósított szociális lakásokra az Önkormányzat rendeletében meghatározott mindenkori bérleti díj 1,5-szeresének megfelelő összegű bérleti díjat köteles fizetni. Táborosi Orsolya a lakásbérleti szerződés megkötése előtt három havi bérleti díjnak megfelelő összegű óvadék fizetésére köteles.

A Képviselő-testület úgy dönt, amennyiben Táborosi Orsolya jelen határozatról szóló értesítés kézhezvételétől számított 30 napon belül nem köti meg a lakásbérleti szerződést, a határozat hatályát veszti, és abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat eljárást indít Táborosi Orsolyával és a lakásban vele együtt élő személyekkel szemben a lakás kiürítése és az esetlegesen fennálló díjtartozás megfizetése iránt.

**Felelős:** Polgármester

**Határidő:** 2023. február 28.

(18 képviselő van jelen, 18 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály vezetője

**Végrehajtás:** A Vagyonhasznosítási és Ingatlan-nyilvántartási Osztály a 2022. december 12-én kelt levélben értesítette Táborosi Orsolyát a képviselő-testületi döntésről. Táborosi Orsolya benyújtotta a lakás-előtakarékossági szerződést, és 2023. január 9. napján megfizette a három havi bérleti díjnak megfelelő óvadék összegét a bérbeadó részére, majd a képviselő-testületi határozatban megjelölt határidőn belül, 2023. január 12. napján aláírta a lakásbérleti szerződést.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
395/2022.(XI.24.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat a lakásbérleti szerződés megkötésétől **2027. szeptember 30.** napjáig tartó határozott időre **bérbe adja Novák Géza és Szász Gizella** részére – bérlőtársakként – a Budapest II. kerület 14799/0/A/49 helyrajzi szám alatt nyilvántartott, Budapest II. kerület **Lajos u. 18-20. III. 8.** szám alatti 1 szobás, 30 m2 alapterületű **lakást.**

A lakásbérleti szerződés megkötésének feltétele, hogy a bérlőtársak benyújtsák a bérleti szerződés időtartamára kötött lakás-előtakarékossági szerződést.

A bérlőtársak a lakásbérleti szerződés megkötése előtt három havi bérleti díjnak megfelelő összegű óvadék fizetésére kötelesek. A lakásbérleti szerződés megkötése esetén a bérlőtársak az állami támogatással megvalósított szociális lakásokra az Önkormányzat rendeletében meghatározott mindenkori bérleti díj 1,5-szeresének megfelelő összegű bérleti díjat kötelesek fizetni.

A Képviselő-testület továbbá úgy dönt, amennyiben Novák Géza és Szász Gizella a képviselő-testületi határozatról szóló értesítés kézhezvételétől számított 30 napon belül nem kötik meg a lakásbérleti szerződést, a határozat hatályát veszti, és abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat – amennyiben Novák Géza és Szász Gizella a képviselő-testületi döntésről szóló értesítés kézhezvételétől számított 30 nap lejártát követő napon a lakást kiürítve nem adják birtokba a tulajdonos megbízottja részére – eljárást indít Novák Gézával és Szász Gizellával szemben a lakás kiürítése és az esetlegesen fennálló díjtartozás megfizetése iránt.

**Felelős:** Polgármester

**Határidő:** 2023. február 28.

(18 képviselő van jelen, 15 igen, 0 nem, 3 tartózkodás)

**A határozat végrehajtását végzi**: Vagyonhasznosítási és Ingatlan-nyilvántartási Osztály vezetője

**Végrehajtás:** A Vagyonhasznosítási és Ingatlan-nyilvántartási Osztály a 2022. december 12. napján kelt levélben tájékoztatta Novák Gézát és Szász Gizellát a képviselő-testületi döntésről. A kijelölt bérlőtársak benyújtották a bérleti szerződés időtartamára kötött lakás-előtakarékossági szerződést, és 2022. december 20. napján megfizették a három havi bérleti díjnak megfelelő óvadékot a bérbeadó részére. Novák Géza és Szász Gizella a képviselő-testületi határozatban megjelölt határidőn belül, 2023. január 12. napján aláírták a lakásbérleti szerződést.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
402/2022.(XII.15.) képviselő-testületi határozata**

A Képviselő-testület úgy dönt, hogy kötelezettséget vállal arra, hogy a Budapest Főváros II. Kerületi Önkormányzat 2022. évi költségvetéséről szóló 2/2022.(II.25.) önkormányzati rendelet 16. sz. tábla II/b/15. sor *„Közösségi költségvetési tartalék”* jogcímen biztosított 75 000 000 Ft előirányzatot, - mint kötelezettséggel nem terhelt maradványt - a lakosság körében végzett társadalmi egyeztetés eredményének ismeretében az önkormányzat 2023. költségvetésében az alábbiak szerint biztosítja:

|  |  |
| --- | --- |
| *Feladat* | *Javasolt előirányzat*  *2023-ra Ft-ban* |
| Hármashatárhegyi Repülőtér rekonstrukciója | 5 000 000 |
| Buszmegálló környezetének fejlesztése | 3 000 000 |
| Programok szervezése idősebb korosztály számára - szenior vízitorna és úszás oktatás | 10 000 000 |
| Zsigmond téri zöldterület megóvása öntözéssel, öntözőrendszerrel | 10 000 000 |
| Rezsitámogatás biztosítása rászoruló 60 év felettieknek a kerületben | 10 000 000 |
| Városi minierdő létesítése | 3 000 000 |
| Játszóterek fásítása | 2 000 000 |
| Esőkert létesítése a II. kerületben | 3 000 000 |
| Ivókutak telepítése | 2 000 000 |
| Margit körút fásítás | 5 000 000 |
| Fény utca átalakítása | 15 000 000 |
| Levendula szigetek  kialakítása | 5 000 000 |
| Szelektív hulladékgyűjtő telepítése | 2 000 000 |

**Felelős:**  polgármester

**Határidő:** 2023. évi költségvetési rendelet elfogadása

(20 képviselő van jelen, 19 igen, 0 nem, 1 tartózkodás)

**A határozat végrehajtását végzi**: Alpolgármesteri referens

**Végrehajtás:** A Budapest Főváros II. Kerületi Önkormányzat 2023. évi költségvetésről szóló 6/2023. (II.28.) rendeletben a fenti határozattal elfogadott feladatokra az előirányzatok a 2022. évi maradvány terhére biztosításra kerültek.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
410/2022.(XII.15.) képviselő-testületi határozata**

A Képviselő-testület

**Ernyey László képviselőt** a Gazdasági és Tulajdonosi Bizottság alelnökének

**Kiss Roland képviselőt** a Költségvetési Bizottság alelnökének

**Perjés Gábor képviselőt** a Pénzügyi és Vagyonnyilatkozatokat Ellenőrző Bizottság alelnökének

**dr. Gór Csaba képviselőt** a Kerületfejlesztési Bizottság alelnökének

**Majoros András képviselőt** a Településüzemeltetési, Környezetvédelmi és Közbiztonsági Bizottság alelnökének

**Gál Andrea képviselőt** a Közoktatási, Közművelődési, Sport, Egészségügyi, Szociális és Lakásügyi Bizottság alelnökének

**Besenyei Zsófia képviselőt** a Közbeszerzési Bizottság alelnökének

**Makra Krisztina képviselőt** a Pesthidegkúti Városrészi Önkormányzat elöljárójának helyettesítésére alelnöknek 2022. december 16-tól megválasztja.

Felelős: Polgármester

Határidő:2023. január 31.

(21 képviselő van jelen, 21 igen, egyhangú)

**A határozat végrehajtását végzi**: Jegyzői Titkárság vezetője

**Végrehajtás:** A bizottságok ügyrendjének felülvizsgálata megtörtént, a módosítások a helyettesítések tekintetében átvezetésre kerültek.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
417/2022.(XII.15.) képviselő-testületi határozata**

A Képviselő-testület úgy dönt, hogy Budapest Főváros II. kerületében a háziorvosi és a szociális- és egészségügyi ellátás fenntartása és színvonalának további javítása érdekében felkéri a Polgármestert, hogy kezdeményezze az ágazatért felelős szervnél mindazon jogszabály módosításokat, amelyek azt a célt szolgálják, hogy az alapellátásban dolgozó orvosok központi finanszírozásában érvényesüljön a rezsiköltségek drasztikus emelkedésének a kompenzálása, ezzel együtt kerüljenek vissza a rezsitámogatotti körbe a fenntartótól függetlenül az egészségügyi- és szociális intézmények is.

**Felelős:** Polgármester

**Határidő:** 2023. február 1.

(18 képviselő van jelen, 13 igen, 0 nem, 5 tartózkodás)

**A határozat végrehajtását végzi**: Intézményirányítási Osztály vezetője

**Végrehajtás:** Polgármester kéréssel fordult Lantos Csaba energiaügyi miniszter úr felé, hogy a veszélyhelyzet ideje alatt az egyetemes szolgáltatásra jogosultak körének meghatározásáról szóló 217/2022. (VI. 17.) Korm. rendelet módosításával biztosítsák, hogy a helyi önkormányzatok és az általuk fenntartott intézmények, az alapellátó orvosok, továbbá fenntartótól függetlenül az egészségügyi- és szociális intézmények is kerüljenek vissza az egyetemes szolgáltatási körbe, vagyis az egyetemes szolgáltató ellátási, szerződéskötési kötelezettsége mellett, hatósági áron juthassanak újra energiához. Kezdeményezte továbbá az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet 14. § (10) bekezdésének és 23. § (13) bekezdésének módosítását is, tekintettel arra, hogy az alapellátó háziorvosok és fogorvosok központi rezsitámogatása évek óta nem nőtt.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
422/2022.(XII.15.) képviselő-testületi határozata**

A Képviselő-testület kötelezettséget vállal a Budapest, II. kerületi gyermekkorúakat ellátó központi orvosi ügyelet teljes körű ellátásához a 2023. évi költségvetésben a szükséges fedezet biztosítására.

**Felelős:** polgármester

**Határidő:** 2023. évi költségvetés elfogadása

(19 képviselő van jelen, 19 igen, egyhangú)

**Budapest Főváros II. ker. Önkormányzat  
423/2022.(XII.15.) képviselő-testületi határozata**

A Képviselő-testület kötelezettséget vállal a Budapest, II. kerületi felnőtt korúakat ellátó központi orvosi ügyelet teljes körű ellátásához a 2023. évi költségvetésben a szükséges fedezet biztosítására.

**Felelős:** polgármester

**Határidő:** 2023. évi költségvetés elfogadása

(20 képviselő van jelen, 20 igen, egyhangú)

**A 422-423. számú határozatok végrehajtását végzi**: Intézményirányítási Osztály vezetője

**Végrehajtás:** A Budapest, II. kerületi felnőtt korúakat és gyermekkorúakat ellátó központi orvosi ügyelet teljes körű ellátásához a szükséges fedezetet az Önkormányzat 2023. évi költségvetése biztosítja.

**Kérjük a határozatok végrehajtásáról szóló beszámoló elfogadását.**

**Budapest Főváros II. ker. Önkormányzat  
424/2022.(XII.15.) képviselő-testületi határozata**

A Képviselő-testület úgy dönt, hogy Budapest Főváros II. Kerületi Önkormányzat tulajdonát képező 1021 Budapest, Hűvösvölgyi út 133. szám alatti ingatlanát oktatási-nevelési ágazaton belüli célra, bérbeadás útján hasznosítja. A hasznosításra a Polgármesteri Hivatal érintett szakterületei által kidolgozott kritériumrendszer alapján pályázatot ír ki.

**Felelős:** polgármester

**Határidő:** 2023. január 31.

(20 képviselő van jelen, 20 igen, egyhangú)

**A határozat végrehajtását végzi**: Intézményirányítási Osztály vezetője

**Végrehajtás:** A 193/2022. (V.31.) határozat végrehajtási jelentésében leírtak szerint.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
428/2022.(XII.15.) képviselő-testületi határozata**

A Képviselő-testület elfogadja és javasolja, hogy a Budapest II. kerületi Polgármesteri Hivatal közszolgálati jogviszonyban, valamint munkajogviszonyban álló foglalkoztatottai az alábbiakban felsorolt egészségügyi szűréseken való részvételük napjára illetményük, illetve munkabérük folyósítása mellett kapjanak szabadnapot a jogviszonynak megfelelő munkavégzés alóli mentesítés és a vizsgálatokon való részvétel igazolásának, igénybevételének, nyilvántartásának részletszabályai kidolgozása mellett.

1. méhnyakrák szűrés
2. emlőrák szűrés
3. prosztatarák szűrés

A Képviselő-testület a Polgármester útján felkéri Budapest II. kerületi Polgármesteri Hivatal jegyzőjét, hogy a mentesítés és a vizsgálatokon való részvétel igazolásának, igénybevételének, nyilvántartásának részletszabályait dolgozza ki és vezesse át a Hivatal Esélyegyenlőségi Tervén, valamint a Közszolgálati Szabályzatában.

**Felelős:** Polgármester

**Határidő:** 2023. február 28.

(20 képviselő van jelen, 20 igen, egyhangú)

**A határozat végrehajtását végzi**: Humánpolitikai Osztály vezetője

**Végrehajtás:** Az egészségügyi prevenciós szűréseken való részvétel napjára biztosított szabadnap témában hozott határozatában foglalt döntés a Humánpolitikai Osztály részéről, együttműködve az esélyegyenlőségi referenssel, 2023. január hónapban a menstruációs szabadsággal egyidejűleg végre lett hajtva és a szabályozása egyrészt az újonnan kiadott I/301-2/2023. számú Közszolgálati Szabályzatban, illetve a 2023-2024. évre érvényes, az I/301-1/2023. számon kiadott Esélyegyenlőségi Tervben lett rendezve.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
432/2022.(XII.15.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat a lakásbérleti szerződés megkötésétől **2027. október 31.** napjáig szóló határozott időre adja bérbe **Raits Endréné** részére az ingatlan-nyilvántartásban a Budapest II. kerület 13213/0/A/23 hrsz alatt nyilvántartott, természetben a **1024** **Budapest II. kerület Lövőház u. 17. I. em. 4.** szám alatti, 1 szobás, komfortos komfortfokozatú, 25 m2 alapterületű lakást.

Raits Endréné *az Önkormányzat tulajdonában álló lakások béréről szóló 51/1995.(XII.18.) önkormányzati rendelet* 3/A. § (1) bekezdés b) pontja értelmében szociális helyzet alapján megállapított lakbér fizetésére jogosult, amelynek összege *az Önkormányzat tulajdonában álló lakások béréről szóló 51/1995.(XII.18.)* önkormányzati rendelet 3/A. § (5) bekezdése értelmében 310,- Ft/hó/m2.

A Képviselő-testület továbbá úgy dönt, hogy amennyiben Raits Endréné a lakásbérleti szerződést a képviselő-testületi határozatról szóló értesítés kézhezvételétől számított **30 napon** belül nem köti meg, a határozat a bérbeadás tekintetében hatályát veszti, és abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat jogi eljárást indít a használóval és a lakásba bejelentkezett személyekkel szemben a lakás kiürítése és az esetlegesen fennálló lakáshasználati és különszolgáltatási díjtartozás, valamint járulékai megfizetése iránt.

**Felelős:** Polgármester

**Határidő:** 2023. február 28.

(19 képviselő van jelen, 19 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály vezetője

**Végrehajtás:**A Vagyonhasznosítási és Ingatlan-nyilvántartási Osztály a 2023. január 10. napján kelt V/11-1/2023 számú levélben értesítette Raits Endrénét a képviselő-testületi határozat tartalmáról. Az értesítő levelet Raits Endréné 2023. január 12. napján átvette a Vagyonhasznosítási és Ingatlan-nyilvántartási Osztályon, majd ugyanezen a napon megkötötte a lakásbérleti szerződést az Önkormányzattal a 1024 Budapest II. kerület Lövőház u. 17. I. em. 4. szám alatti 1 szobás, komfortos, 25 m2 alapterületű lakásra.

A 432/2022.(XII.15.) képviselő-testületi határozat végrehajtása határidőben megtörtént.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
24/2023.(I.26.) képviselő-testületi határozata**

A Képviselő-testület a 318/2020.(X.29.) határozattal 9 hónap időtartamra létrehozott, majd a 247/2021.(VIII.31.) határozattal mandátumát határozatlan időre, de legfeljebb a Margit-negyed project fennállásáig meghosszabbított Margit-negyed Döntés-előkészítő és Tanácsadó Testület tagjainak felsorolását az alábbiakkal egészíti ki:

„Az elnök munkáját a fenti tagok közül a mindenkori szakmai fővédnöki feladatokat ellátó szakértő tag, mint elnökhelyettes segíti az alábbiak szerint:

* az elnökhelyettes korlátozás nélkül helyettesíti a Margit-negyed Döntés-előkészítő és Tanácsadó Testület elnökét annak távolléte, illetve akadályoztatása esetén, így többek között összehívhatja és levezetheti a testület ülését;
* az elnök felkérésére szakmai koordinációs feladatokat láthat el az Önkormányzat hivatala, valamint annak osztályai és cégei felé; az elnök felhatalmazásával önállóan is egyeztethet külső partnerekkel, előttük teljes joggal képviselheti a testületet.”

A Polgármester felkéri a Margit-negyed Döntés-előkészítő és Tanácsadó Testületet, hogy a fentieket vezesse át Ügyrendjén.

**Felelős**: Polgármester

**Határidő**: 2023. február 28.

(19 képviselő van jelen, 19 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály vezetője

**Végrehajtás:** Az ügyrend módosítása az előírt határidőben megtörtént.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
29/2023.(I.26.) képviselő-testületi határozata**

A Képviselő-testület Salamon Éva(szül.: Salamon Éva, Szombathely, 1966. január 12., an.: Boda Éva; lakóhely: 1021 Budapest II.ker., Pálos u. 3.III.14.) méltányossági létfenntartási támogatás iránti kérelme elutasítása ügyében, 2022. december 13. napján kelt, IX/2346-4/2022 számú – Bizottságra átruházott hatáskörben hozott – elsőfokú döntéssel szemben benyújtott fellebbezéséről a mellékelt határozat szerint dönt.

**Felelős:** Polgármester

**Határidő:** 2023. február 28.

(19 képviselő van jelen, 18 igen, 0 nem, 1 tartózkodás)

**A határozat végrehajtását végzi**: Ellátási Osztály vezetője

**Végrehajtás:** A határozat - mely a IX/2346-4/2022 számú méltányossági létfenntartási támogatás iránti kérelmet visszautasító elsőfokú végzést helyben hagyja - a kérelmező felé expediálásra került 2023. február 1-jén, a határozatot az ügyfél, Salamon Éva 2023. február 7-én átvette, ezáltal a közléssel egyidejűleg a döntés véglegessé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
30/2023.(I.26.) képviselő-testületi határozata**

A Képviselő-testület a jogosulatlan közterület-használat tekintetében a 2022. december 7. napján kelt, XXI/554-2/2022. ügyszámon hozott határozattal szemben benyújtott fellebbezéséről a mellékelt határozat szerint dönt.

**Felelős:** Polgármester

**Határidő:** 2023. február 15.

(19 képviselő van jelen, 19 igen, egyhangú)

**A határozat végrehajtását végzi**: Városüzemeltetési Igazgató

**Végrehajtás:** A határozat mellékletét képező XXI/50-2/2023 iktatószámú határozatot, melyben a Képviselő-testület helybenhagyta a Polgármester XXI/554-2/2022 számú határozatban hozott döntését és a fellebbezést elutasítja, 2023. február 08. napján megküldtük Molnár Márk (1082 Budapest, Leonardo Da Vinci utca 50. A. lph. VI. 1a. sz.) részére.

A kézbesítési igazolás tanúsága szerint az ügyfél helyettes átvevője – Molnár Berczeli Dominika házastárs - a határozatot 2023. február 10. napján átvette, ezáltal II. fokú határozat 2023. február 10. napján véglegessé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
31/2023.(I.26.) képviselő-testületi határozata**

A Képviselő-testület *a CityNext Zrt.* (székhely:1021 Budapest, Hűvösvölgyi út 125.) közterület-használati hozzájárulás iránti kérelmének elutasítása tekintetében, a 2022. november 23. napján kelt, XXI/568-2/2022 ügyszámon hozott határozattal szemben benyújtott fellebbezéséről a mellékelt végzés szerint dönt.

**Felelős:** Polgármester

**Határidő:** 2023. február 15.

(19 képviselő van jelen, 19 igen, egyhangú)

**A határozat végrehajtását végzi**: Városüzemeltetési Igazgató

**Végrehajtás:** A határozat mellékletét képező XXI/26-2/2023 iktatószámú határozatot, melyben a Képviselő-testület helybenhagyta a Polgármester XXI/568-2/2022 számú határozatban hozott döntését és a fellebbezést visszautasítja, 2023. február 08. napján megküldtük a Kollarics Flóra Ügyvédi Iroda (1056 Budapest, Nyáry Pál utca 10. sz. V. em. 1. sz.) részére.

A kézbesítési igazolás tanúsága szerint Dr. Kollarics Flóra a határozatot 2023. február 17. napján átvette, ezáltal II. fokú határozat 2023. február 17. napján véglegessé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
33/2023.(I.26.) képviselő-testületi határozata**

A Képviselő-testület **Illyés Mária Anna** (1025 Budapest, Csejtei u. 2.), mint kérelmező által a **1025 Budapest, Csejtei u. 2. - Józsefhegyi u. 9. 1. emelet 1. ajtó szám alatti (hrsz.: 15168/4/A/3)** ingatlan megosztását követően kialakult állapotról **hatósági bizonyítvány kiállítása ügyében** 2022. november 7. napján kelt, XXXVI/1025-2/2022 ügyiratszámon kiadott végzésellen benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2023. február 15.

(19 képviselő van jelen, 19 igen, egyhangú)

**A határozat végrehajtását végzi**: Főépítész

**Végrehajtás:** 2023. február 1. napján, postai úton az ügyfél részére megküldtük, melyet az ügyfél meghatalmazottjaként Horváth István, az átvételt igazoló irat alapján 2023. február 3. napján átvett. A döntés 2023. február 3. napján a közléssel véglegesé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
34/2023.(I.26.) képviselő-testületi határozata**

A Képviselő-testület Pál Zsolt (3400 Mezőkövesd, Gr. Zichy J. u. 4.), mint Bejelentő által a Sinvest Berkenye 1315 Kft. (1023 Budapest, Vérhalom u. 12-16. „I” épület) meghatalmazásából eljárva a 1025 Budapest, Berkenye u. 13-15. szám alatti (hrsz.: 15033/3) ingatlanon tervezett rendeltetésváltoztatás (iroda funkció oktatási rendeltetésre) ügyében 2022. október 26. napján kelt, XXXVI/429-8/2022 ügyiratszámú végzés ellenbenyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2023. február 15.

(18 képviselő van jelen, 18 igen, egyhangú)

**A határozat végrehajtását végzi**: Főépítész

**Végrehajtás:** 2023. január 31. napján, az önkormányzati hivatali kapun keresztül az ügyfél részére megküldtük, melyet az ügyfél az elektronikus letöltési igazolás alapján 2023. február 6. napján átvett. A döntés 2023. február 6. napján a közléssel véglegesé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
37/2023.(II.16.) képviselő-testületi határozata**

A Képviselő-testület úgy dönt, hogy az adósságot keletkeztető ügyletekből származó fizetési kötelezettségeihez számítandó saját bevételeit és az adósságot keletkeztető ügyletből származó fizetési kötelezettségeit a költségvetési évet követő három évre a határozat melléklete szerint állapítja meg.

Felelős: polgármester

Határidő: azonnal

(19 képviselő van jelen, 19 igen, egyhangú)

**A határozat végrehajtását végzi**: Gazdasági Igazgató

**Végrehajtás:** A határozat az adósságot keletkeztető ügyletek felső határát határozza meg, további intézkedést nem igényel.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
38/2023.(II.16.) képviselő-testületi határozata**

A Képviselő-testület úgy dönt, hogy a 2023. évi költségvetés tervezetét részletes vitára alkalmasnak tartja.

Felelős: polgármester

Határidő: a soron következő Képviselő - testületi ülés

(19 képviselő van jelen, 19 igen, egyhangú)

**A határozat végrehajtását végzi**: Gazdasági Igazgató

**Végrehajtás:** A határozat a 2023. évi költségvetési javaslatot ítéli részletes vitára alkalmasnak. Ezt követően a módosító javaslatok elbírálása után, új előterjesztéssel megtörtént a javaslat részletes vitája, amely alapján 6/2023. (II.28.) számon a 2023. évi költségvetés elfogadásra került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
39/2023.(II.16.) képviselő-testületi határozata**

A Képviselő-testület úgy dönt, hogy az EBP keretében megvalósuló, a 2021. november 23-án kötött IV/97/2022/EBPFO Támogatási Szerződés alapján *„Kivitelezési szerződés alapján a Kapás utcai rendelőintézet korszerűsítési munkálatainak elvégzése”* tárgyban megvalósuló kivitelezés szerződésének módosításához szükséges fedezetet, a bruttó 82.848.635.- forintot a 2023. évi költségvetési rendelet tervezet 15-ös tábla I.B.12/a sorában szereplő 281.038.000.- forintból a 2023. évi költségvetésből előre, a költségvetés elfogadása előtt biztosítja.

**Felelős:** polgármester

**Határidő:** elfogadást követően azonnal

(19 képviselő van jelen, 19 igen, egyhangú)

**A határozat végrehajtását végzi**: Építészeti Osztály vezetője

**Végrehajtás:** A határozat kapcsán a képviselő-testület úgy dönt, hogy az EBP keretében megvalósuló, a 2021. november 23-án kötött IV/97/2022/EBPFO Támogatási Szerződés alapján „Kivitelezési szerződés alapján a Kapás utcai rendelőintézet korszerűsítési munkálatainak elvégzése” tárgyban megvalósuló kivitelezés szerződésének módosításához szükséges fedezetet a bruttó 82.848.635.- forintot a költségvetési rendelet tervezet 15-ös tábla I.B.12/a sorában szereplő 281.000.000.- forintból a 2023. évi költségvetésből előre, a költségvetés elfogadása előtt biztosítja. A határozat figyelembe vételével a módosított szerződést megkötöttük.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
46/2023.(II.28.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat és a II. Kerületi Városfejlesztő és Beruházás-szervező Zártközűen Működő Részvénytársaság (székhelye: 1024 Budapest, Keleti Károly u. 15/A; Cg. 01-10-046405; adószáma: 14821888-2-41; képviseli: Harján Dávid vezérigazgató) között 2012. június 1. napján létrejött és 2012. június 26. napján, 2015. május 28. napján, 2017. március 9. napján, 2022. február 28. napján és 2022. szeptember 30. napján módosított megbízási szerződést a jelen határozat melléklete szerint módosítja.

**Felelős**: Polgármester

**Határidő**: szerződés aláírására legkésőbb 2023. február 28.

(21 képviselő van jelen, 21 igen, egyhangú)

**Budapest Főváros II. ker. Önkormányzat  
47/2023.(II.28.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat és a II. Kerületi Városfejlesztő és Beruházás-szervező Zártközűen Működő Részvénytársaság (székhelye: 1024 Budapest, Keleti Károly u. 15/A; Cg. 01-10-046405; adószáma: 14821888-2-41; képviseli: Harján Dávid vezérigazgató) között 2010. december 16. napján létrejött és 2015. május 28. napján, a 2017. március 6. napján, 2022. február 28. napján és 2022. szeptember 30. napján módosított megbízási szerződést a jelen határozat melléklete szerint módosítja.

**Felelős**: Polgármester

**Határidő**: szerződés aláírására legkésőbb 2023. február 28.

(21 képviselő van jelen, 21 igen, egyhangú)

**Budapest Főváros II. ker. Önkormányzat  
48/2023.(II.28.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat és a II. Kerületi Városfejlesztő és Beruházás-szervező Zártközűen Működő Részvénytársaság (székhelye: 1024 Budapest, Keleti Károly u. 15/A; Cg. 01-10-046405; adószáma: 14821888-2-41; képviseli: Harján Dávid vezérigazgató) között 2011. március 29. napján létrejött és 2011. december 20. napján, 2013. szeptember 26. napján, 2022. február 28. napján és 2022. szeptember 30. napján módosított megbízási szerződést a jelen határozat melléklete szerint módosítja.

**Felelős**: Polgármester

**Határidő**: szerződés aláírására legkésőbb 2023. február 28.

(21 képviselő van jelen, 21 igen, egyhangú)

**A 46-47 és 48. számú határozatok végrehajtását végzi**: Vezérigazgató

**Végrehajtás:** A megbízási szerződések módosításai az Önkormányzat és a II. Kerületi Városfejlesztő Zrt. által 2023. február 28. napján aláírásra kerültek.

**Kérjük a határozatok végrehajtásáról szóló beszámoló elfogadását.**

**Budapest Főváros II. ker. Önkormányzat  
68/2023.(II.28.) képviselő-testületi határozata**

A Képviselő-testület úgy dönt, hogy Budapest Főváros II. Kerületi Önkormányzat és a Budapesti Rendőr-főkapitányság között jelen határozat mellékletét képező, helyi közbiztonságot érintő feladatok ellátására vonatkozó Megállapodást 2023. március 1-jétől 2023. december 31-éig terjedő határozott időtartamra elfogadja és felhatalmazza a Polgármestert a véglegesítéshez esetlegesen szükséges technikai jellegű módosításokkal történő aláírására.

**Felelős:** Polgármester

**Határidő:** 2023. február 28.

(20 képviselő van jelen, 20 igen, egyhangú)

**A határozat végrehajtását végzi**: Jegyzői Igazgató

**Végrehajtás:** ABudapest Főváros II. Kerületi Önkormányzat és a Budapesti Rendőr-főkapitányság között a helyi közbiztonságot érintő feladatok ellátására vonatkozó Megállapodást 2023. március 6-án aláírásra került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
100/2023.(II.28.) képviselő-testületi határozata**

A Képviselő-testület úgy dönt, hogy támogatja, hogy az Utcáról Lakásba! Egyesület pályázatot nyújtson be a Budapest Főváros II. Kerületi Önkormányzattal együttműködésben a Főváros Szolidaritási Alap 2022 című pályázati felhívás keretein belül a *Lakhatási válsághelyzetek kezelése* pályázati cél megvalósítása céljából.

**Felelős:** polgármester

**Határidő:** 2023. február 28.

(20 képviselő van jelen, 20 igen, egyhangú)

**Végrehajtás:** 2023.02.28-án a pályázat benyújtásra került az Utcáról Lakásba! Egyesület által.

**Budapest Főváros II. ker. Önkormányzat  
101/2023.(II.28.) képviselő-testületi határozata**

A Képviselő-testület kötelezettséget vállal arra, hogy a Főváros Szolidaritási Alap 2022 című pályázaton a 100/2023.(II.28.) határozat alapján 1.000 E Ft-ot biztosít a tartalékok között az Önkormányzat 2023. évi költségvetésében.

**Felelős:** polgármester

**Határidő:** 2023. február 28.

(20 képviselő van jelen, 20 igen, egyhangú)

**Végrehajtás:** 2023.02.28-án aláírásra került az együttműködési megállapodás, mely rendelkezik az önerő biztosításáról.

**Budapest Főváros II. ker. Önkormányzat  
102/2023.(II.28.) képviselő-testületi határozata**

A Képviselő-testület úgy dönt, hogy felhatalmazza a Polgármestert a pályázathoz kapcsolódó együttműködési megállapodás - az esetlegesen szükségessé váló technikai jellegű módosításokat követő - aláírására.

**Felelős:** polgármester

**Határidő:** 2023. február 28.

(20 képviselő van jelen, 20 igen, egyhangú)

**Végrehajtás:** 2023.02.28-án az együttműködési megállapodás aláírásra került.

**Budapest Főváros II. ker. Önkormányzat  
103/2023.(II.28.) képviselő-testületi határozata**

A Képviselő-testület úgy dönt, hogy támogatja, hogy a Habitat for Humanity Magyarország Budapest Főváros II. Kerületi Önkormányzattal együttműködésben pályázatot nyújtson be a Főváros Szolidaritási Alap 2022 című pályázati felhívás keretein belül a *Lakhatási válsághelyzetek kezelése* pályázati cél megvalósítása céljából.

**Felelős:** polgármester

**Határidő:** 2023. február 28.

(20 képviselő van jelen, 20 igen, egyhangú)

**Végrehajtás:** 2023.02.28-án a pályázat benyújtásra került a Habitat for Humanity részéről.

**Budapest Főváros II. ker. Önkormányzat  
104/2023.(II.28.) képviselő-testületi határozata**

A Képviselő-testület úgy dönt, hogy felhatalmazza a Polgármestert a 103/2023.(II.28.) határozat alapján a pályázathoz kapcsolódó együttműködési megállapodás - az esetlegesen szükségessé váló technikai jellegű módosításokat követő - aláírására.

**Felelős:** polgármester

**Határidő:** 2023. február 28.

(20 képviselő van jelen, 20 igen, egyhangú)

**Végrehajtás:** 2023.02.28-án az együttműködési megállapodás aláírásra került.

**105/2023.(II.28.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat a Főváros Szolidaritási Alap 2022 című pályázati felhívás keretein belül a *Családon belüli erőszak áldozatai számára lakhatás biztosítása a II. kerületben* címen pályázatot nyújtson be.

**Felelős:** polgármester

**Határidő:** 2023. február 28.

(20 képviselő van jelen, 20 igen, egyhangú)

**Végrehajtás:** 2023.02.28-án a pályázat benyújtásra került.

**Budapest Főváros II. ker. Önkormányzat  
106/2023.(II.28.) képviselő-testületi határozata**

A Képviselő-testület kötelezettséget vállal, hogy a Főváros Szolidaritási Alap 2022 című pályázaton a 105/2023.(II.28.) határozat alapján 18.000 E Ft-ot biztosít a tartalékok között az Önkormányzat 2023. évi költségvetésében.

**Felelős:** polgármester

**Határidő:** 2023. február 28.

(20 képviselő van jelen, 20 igen, egyhangú)

**Végrehajtás:** 2023.02.28-án az pályázat benyújtása során az önerő vállalásra került a tartalékok terhére.

**Budapest Főváros II. ker. Önkormányzat  
107/2023.(II.28.) képviselő-testületi határozata**

A Képviselő-testület úgy dönt, hogy felhatalmazza a Polgármestert a pályázathoz kapcsolódó együttműködési megállapodások - az esetlegesen szükségessé váló technikai jellegű módosításokat követő - aláírására.

**Felelős:** polgármester

**Határidő:** 2023. február 28.

(19 képviselő van jelen, 19 igen, egyhangú)

**Végrehajtás:** 2023.02.28-án aláírásra kerültek az együttműködési megállapodások.

**A 100, 101, 102, 103, 104, 105, 106, 107. számú határozatok végrehajtását végzi**: Titkársági koordinátor

**Kérjük a határozatok végrehajtásáról szóló beszámoló elfogadását.**

**H a t á r o z a t i j a v a s l a t**

A Képviselő-testület a

* **193,303,304,392,393,394,395,402,410,417,422,423,424,428,432/2022.**
* **24,29,30,31,33,34,37,38,39,46,47,48,68,100,101,102,103,104,105,106,107/2023.**

határozatok végrehajtásáról szóló beszámolót elfogadja,

és a

* **320/2022.** határozat végrehajtási idejét 2023. május 1. napjáig meghosszabbítja.

**Felelős:** Polgármester

**Határidő:** azonnal

*A határozati javaslat elfogadása egyszerű többségű szavazati arányt igényel.*

**Budapest, 2023. március 22.**

**Örsi Gergely**

**Polgármester**